COMPOSICIÓN E COMPETENCIAS DA XUNTA DE GOBERNO LOCAL
ADMINISTRACIÓN LOCAL — Municipal — Pontecesures (Outros documentos, notificacións e informacións públicas, 20/07/2023)

Mediante resolución da Alcaldía n.º 2023-0524 de data 11.07.2023 adoptouse o seguinte acordo o que se publica para xeral coñecemento: Vista a celebración das eleccións municipais o día 28 de maio de 2023, e procedéndose o día 17 de xuño, á constitución da nova Corporación Local. Tendo en conta que, na sesión plenaria celebrada o día 10 de xullo de 2023, se acordou por maioría absoluta dos Concelleiros/as presentes, cos votos a favor do grupo municipal do BNG (4) e do PSOE (2), e a abstención do grupo municipal do PP (5), a creación da Xunta de Goberno Local. Visto que o número legal de membros desta Corporación é de once e que, conforme ao artigo 23 da LRBRL, a Xunta de Goberno Local intégrase pola persoa que ostenta a Alcaldía e un número de Concelleiros non superior ao terzo do número legal dos mesmos, nomeados e separados libremente por aquel, dando conta ao Pleno. En virtude do disposto nos artigos 20.1. b) e 23 da Lei 7/1985, do 2 de abril, Reguladora das Bases do Réxime Local, e os artigos 35.2 e 52 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Corporacións Locais, PRIMEIRO. Nomear membros da Xunta de Goberno Local ás/aos seguintes Concelleiras/os, en número de Concelleiros non superior o terzo do número legal dos mesmos: — 1º. D. Roberto David Herguido Alanes — 2º. D. Jonathan Ismael Lacoste Casaubon — 3º. Dª Magdalena Anna Manzoni Raine SEGUNDO. Establecer que as sesións ordinarias da Xunta de Goberno Local, terán lugar o primeiro martes do mes, ás 13:00 horas, no Salón de Sesións do Concello (se coincide en día inhábil, poderase adiantar ou atrasar a data sen que exceda de dous días). TERCEIRO. Corresponde á Xunta de Goberno Local, ademais da asistencia permanente á Alcaldesa no exercicio das súas atribucións, as seguintes competencias que se delegan: a) A asistencia permanente ó Alcalde no exercicio das súas atribucións. b) As atribucións, que esta Alcaldía de forma expresa delega, e que a continuación se expresan: 1º.- Aprobar oferta de emprego público de acordo co Orzamento e o cadro de persoal aprobados polo Pleno.2º.- A aprobación das bases das probas para a selección definitiva de persoal funcionario e laboral fixo e dos concursos para a provisión de postos de traballo.3º.- As súas competencias como órgano de contratación respecto dos contratos de obras, de subministros, de servizos, de concesión de obras, concesión de servizos e os contratos administrativos especiais, segundo o disposto na disposición adicional 2ª da Lei 9/2017, de 8 de novembro, de Contratos do Sector Público, pola que se traspoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, de 26 de febreiro de 2014, cando lles sexa de aplicación os procedemento aberto ou o procedemento aberto simplificado, agás conforme ao disposto no artigo 116 da citada Lei, no referente ao inicio, aprobación dos proxectos e elaboración do expediente.4º.- A adxudicación de concesións sobre os bens inmobles e a adquisición de bens inmobles e dereitos suxeitos a lexislación patrimonial cando o seu valor non supere o 10% dos recursos ordinarios do presuposto nin o importe de tres millóns de euros, así como o alleamento do patrimonio, cando o seu valor non supere a porcentaxe nin a contía indicadas.5º.- O outorgamento das licenzas: de obras, e calquera outra actividade que precise licenza, salvo que as leis sectoriais o atribúan expresamente ao Pleno.6º.- Autorización para a demolición ou derribo de edificios tanto en expedientes contraditorios de ruína como de obras non amparadas por licenza urbanística.7º.- A adquisición de bens inmobles e dereitos sometidos á lexislación patrimonial cando o seu valor non supere o 10 por 100 dos recursos ordinarios do orzamento nin o importe de tres millóns de euros, así como o alleamento do patrimonio, cando o seu importe non supere o porcentaxe nin a contía indicados.8º.- Todas aquelas cuestións puntuais, competencia da Alcaldía, que este desexe someter a estudio, consideración ou resolución da Xunta de Goberno Local.9º.- A aprobación dos instrumentos de planeamento de desenvolvemento do PXOM non expresamente atribuídas ó Pleno así como os instrumentos de xestión urbanística e proxectos de urbanización, así como as súas modificacións.10º.- A resolución dos recursos interpostos contra os acordos da Xunta de Goberno e o exercicio das accións xudiciais ou administrativas en asuntos da sua competencia, agás casos de urxencia. Con todo iso, esta Alcaldía se reserva a posibilidade de avocar a decisión dun asunto determinado, conforme ao establecido nos artigos 116 do ROF, en relación co artigo 10 da Lei 40/2015, do 1 de outubro, de Réxime xurídico do Sector Público. CUARTO. Notificar persoalmente a presente resolución aos designados, que se considerará aceptada tacitamente, salvo manifestación expresa; e remitir o Resolución do nomeamento ao Boletín Oficial da Provincia e ao taboleiro electrónico municipal, para a súa publicación no mesmo, sen prexuízo da súa efectividade dende o momento da sinatura da presente resolución pola Sra. Alcaldesa. QUINTO. Dar conta ao Pleno do Concello desta resolución na primeira sesión que se celebre. En Pontecesures, a 12.07.2023. A ALCALDESA M.ª Teresa Tocino Barreiro